
 31.10.2013
 BG
 Официален вестник на Европейския съюз
 L 289/44
 РЕГЛАМЕНТ ЗА ИЗПЪЛНЕНИЕ (ЕС) No 1063/2013 НА КОМИСИЯТА
 от 30 октомври 2013 година
 за изменение на Регламент (ЕИО) No 2454/93 за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността по отношение на използването на системата за еквивалентност в сектора на захарта
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕИО) No 2913/92 на Съвета от 12 октомври 1992 г. за създаване на Митнически кодекс на Общността (1), и по-специално член 247 от него,
 като има предвид, че:
 (1)
 Точка 3 от приложение 74 към Регламент (ЕИО) No 2454/93 на Комисията (2) допуска използването на системата за еквивалентност между сурова захар от захарна тръстика (код по КН 1701 11 90) и сурова захар от захарно цвекло (код по КН 1701 12 90), при условие че се получават компенсаторни продукти, които се класират в код 1701 99 10 (бяла захар).
 (2)
 Точка 3 от приложение 74 към Регламент (ЕИО) No 2454/93 обаче не може да бъде приложена правилно, тъй като в Съюза не съществува пазар за сурова захар от захарно цвекло.
 (3)
 Следва да се намери решение, което да осигури правна сигурност в сектора на захарта във връзка с използването на еквивалентни стоки.
 (4)
 Бялата захар се получава обикновено от захарно цвекло в непрекъснат процес. Суровата захар от захарно цвекло не се получава като отделен продукт по време на този процес и поради това не може да бъде пусната на пазара. Поради това е желателно да се допусне използването на захарно цвекло вместо сурова захар от захарно цвекло като еквивалентни стоки.
 (5)
 Рандеманът на сурова захар от захарна тръстика следва да се изчислява в съответствие с част Б, точка III, параграф 3 от приложение IV към Регламент (ЕО) No 1234/2007 на Съвета (3), тъй като това е специфичен метод на изчисление в сектора на захарта.
 (6)
 Позоваванията на кодовете по Комбинираната номенклатура (КН) в точка 3 от приложение 74 към Регламент (ЕИО) No 2454/93 следва да бъдат актуализирани поради промените в КН.
 (7)
 Точка 3 от приложение 74 към Регламент (ЕИО) No 2454/93 следва да бъде съответно коригирана.
 (8)
 Мерките, предвидени в настоящия регламент, са в съответствие със становището на Комитета по Митническия кодекс,
 ПРИЕ НАСТОЯЩИЯ РЕГЛАМЕНТ:
 Член 1
 Точка 3 от приложение 74 към Регламент (ЕИО) No 2454/93 се заменя със следното:
 „3. Захар
 Използване на еквивалентни стоки се разрешава между сурова захар от захарна тръстика (код по КН 1701 13 90 и/или 1701 14 90) с произход от държавa извън ЕС и захарно цвекло (код по КН 1212 91 80), при условие че се получават компенсаторни продукти, които попадат в код по КН 1701 99 10 (бяла захар).
 Еквивалентното количество сурова захар от захарна тръстика със стандартно качество, както е определено в част Б, точка III от приложение IV към Регламент (ЕО) No 1234/2007 (4), се изчислява чрез умножаване на количеството бяла захар с коефициент 1.0869565.
 Еквивалентното количество сурова захар от захарна